b'\n_START_ARTICLE_\nVanja Franko\n_START_SECTION_\n\xc5\xbdivljenje in delo\n_START_PARAGRAPH_\nRodil se je v Gorici v dru\xc5\xbeini Igorja Franka. Slovensko osnovno \xc5\xa1olo (1949-1954) in gimnazijo (1954-1957) je obiskoval v rojstnem kraju. Nato je nekaj let obiskoval slovenski znanstveni licej France Pre\xc5\xa1eren v Trstu ter 1967 diplomiral na italijanski \xc5\xa1oli za umetnost v Gorici. Naslednje leto je nastopil slu\xc5\xbebo u\xc4\x8ditelja likovne vzgoje na osnovnih \xc5\xa1olah v Kri\xc5\xbeu in Kontovelu pri Trstu. Leta 1972 se je za\xc4\x8del v Jugoslaviji ukvarjati s tr\xc5\xbeenjem in delal za razna mednarodna podjetja, 1990 pa je zapustil slu\xc5\xbebo in se posvetil izklju\xc4\x8dno slikarstvu, za katerega sej za\xc4\x8del zanimati \xc5\xbee v mladosti. V obdobju, ko je slu\xc5\xbeboval kot u\xc4\x8ditelj je navezal prijateljske stike z gori\xc5\xa1kim kiparjem Robertom Nanutom, ki je vzbudil v njem zanimanje za kiparske tehnike, katerih se je v za\xc4\x8detku v svojih slikah tudi sam poslu\xc5\xbeeval. Po prvih, v za\xc4\x8detku samo dekorativnih poskusih, si je Franko v naslednjih letih na\xc5\xa1el pot v fantasti\xc4\x8dnih rekonstrukcijah pokrajin, pala\xc4\x8d raznih arhitektur in mest, ki jih je na\xc4\x8del zob \xc4\x8dasa. Za njegova dela je zna\xc4\x8dilno nasprotje, ki pogosto nastaja med amorfno podlago ne\xc5\xbeno ugaslih barv in izstopajo\xc4\x8dim reliefom. Udele\xc5\xbeil se je ve\xc4\x8d skupinskih in pripravil tudi ve\xc4\x8d samostojnih razstav.'